**《十二門論》**

**〈觀緣門第三〉**

**（大正30，162b1-29）**

厚觀法師、顯禪法師指導

（釋長明，2022.11.4）

※前言

**一、〈觀緣門〉與上二品之別**[[1]](#footnote-1)

未講此中本文，先應明隨逐以上二門而應開此門之故。今於此三門，以五種義比較明之。

一、第一門總觀因緣，如偈云：「眾緣所生法。」[[2]](#footnote-2)第二門別觀因，如偈云「（因中）先有則不生」[[3]](#footnote-3)等。第三門別觀緣，如偈云「廣略眾緣法」[[4]](#footnote-4)等。

二、第一門總觀因果，如偈云：「眾緣所生法。」[[5]](#footnote-5)第二門別觀果，如長行發起文中云「復次，諸法不生」。[[6]](#footnote-6)第三門別觀因，如偈云「緣中若無果」[[7]](#footnote-7)等。

三、第一門略明果無生，如云：「云何有是法？」[[8]](#footnote-8)第二門廣明果無生，如所謂「先有、先無、有無法無果生」。[[9]](#footnote-9)第三門決明果非從緣生故無生，如偈云：「云何以緣生？」[[10]](#footnote-10)

四、第一門正明眾緣生諸法是即無自性，申三諦之理。第二門正破外，亦兼破內。第三門正破內亦兼破外，謂此門於佛所說因緣生諸法，即以之明無生之理──小乘有四緣──止破於內；但外道中之計四緣，亦同於此中破。於此重之比較中，第三門亦可謂之申正，如謂第一門則收[[11]](#footnote-11)而不破──明因緣法故，第二門則破而不收──明先有、先無、有無法不生故，而第三門則亦破亦收。蓋[[12]](#footnote-12)論主探外意謂：「若一切法空者，則佛何故說由四緣生耶？」乃逐此外意破之。而實論主明此一切法空，即是申佛說由四緣生諸法之本義也。

五、第一門及第二門，乃以檢[[13]](#footnote-13)所生果不可得，明無生。第三、檢能生緣，如長行發起文中，謂「復次，諸法緣不成」。[[14]](#footnote-14)

以上五重比較之，則知有開此門之必要矣。[[15]](#footnote-15)

論主由觀發言，聞者由觀了義，故此門之觀者，即是觀為能明，緣為所明，觀為能破，緣為所破也。

二、〈觀緣門〉與《中論》[[16]](#footnote-16)

問：此二十六偈與《中論》云何同異？

答：……第三門三偈，初是結破四緣偈，次是立四緣偈，後舉非緣決[[17]](#footnote-17)破四緣偈。……

※本文

丙三　觀緣門

丁一　長行發起[[18]](#footnote-18)

復次，諸法緣不成。何以故？

丁二　偈釋法義

戊一　就緣求果無

己一　標法[[19]](#footnote-19)

一、正破

**廣略眾緣法，是中無有果；**

二、呵責

**緣中若無果，云何從緣生？**[[20]](#footnote-20)

己二　釋義[[21]](#footnote-21)

庚一　略釋

瓶等果，一一緣中無，和合中亦無，

若二門中無，云何言從緣生？

庚二　廣釋[[22]](#footnote-22)

1. 釋初句中「眾緣法」

（一）問

問曰：云何名為諸緣？

（二）答[[23]](#footnote-23)

答曰：

1. 偈本

**四緣生諸法，更無第五緣，因緣次第緣，緣緣增上緣。**[[24]](#footnote-24)

1. 長行[[25]](#footnote-25)

四緣者，因緣、次第緣、緣緣、增上緣。

「因緣」者，隨所從生法，若已從生，今從生，當從生，是法名「因緣」。

「次第緣」者，前法已滅，次第生，是名「次第緣」。

「緣緣」者，隨所念法，若起身業，若起口業，若起心心數法，是名「緣緣」。

「增上緣」者，以有此法故彼法得生，此法於彼法為「增上緣」。

1. 釋「略廣」及第二句[[26]](#footnote-26)

（一）釋廣求不可得

如是四緣，皆因中無果。

若因中有果者，應離諸緣而有果，而實離緣無果。

若緣中有果者，應離因而有果，而實離因無果。

（二）釋略求不可得[[27]](#footnote-27)

若於緣及因有果者，應可得，以理推求而不可得，是故二處俱無。[[28]](#footnote-28)

1. 廣釋前偈下半呵責門

如是一一中無，和合中亦無，云何得言果從緣生？

戊二　舉非緣決破[[29]](#footnote-29)

復次，

**若果緣中無，而從緣中出，是果何不從　非緣中而出？**[[30]](#footnote-30)

若謂果，緣中無而從緣生者，何故不從非緣生？二俱無故。是故無有因緣能生果者。

丁三　結齊諸法[[31]](#footnote-31)

果不生故，緣亦不生。何以故？以先緣後果故。

緣、果無故，一切有為法空；有為法空故，無為法亦空；有為、無為空故，云何有我耶？

【附錄一】吉藏大師、太虛大師、李潤生〈觀緣門〉各舉緣由對照表

|  |  |  |
| --- | --- | --- |
| **吉藏大師**[[32]](#footnote-32) | **太虛大師**[[33]](#footnote-33) | **李潤生**[[34]](#footnote-34) |
| 一者、**〈因緣〉一門略破生義，第二門廣破生義。**今此一門凡有二義：**一者、結上略廣無生；二者、舉非緣決破生義。**具此四義，破生乃周，是故要須三門。…… | 三、第一門**略明果無生**，如云：「云何有是法？」第二門**廣明果無生**，如所謂「先有先無、有無法無果生。」第三門**決明果非從緣生故無生**，如偈云：「云何以緣生？」 | 一者、前初〈觀因緣門〉破緣與果法，略破一切法無生；次〈觀（因中）有果無果門〉，廣破「因中先有果」、「因中先無果」及「因中先亦有果亦無果」，以見彼「果法」都無有自性的生。**如是上二門中，其一「略說無生」，另一「廣說無生」，今則以〈觀緣〉一門來加總結，**故有本品。 |
| 二者、**〈因緣門〉總**就因緣中求果無蹤；次門別就**因中撿果不得**；今門別就**緣中求果無生**。……  三者、……眾生隨名著名、隨相著相，**故初品具破因緣，次品破其因義，今門次破其緣**，要窮此三，病義乃圓，是故有三門也。  四者、**因緣義總預，**是佛法無非因緣。從第二門至於〈生門〉，**此是因緣中別義，以因緣義總故，貫在論初**。但〈因緣〉中別出因果義，故有第二、第三兩門。所以別相明因果義者，因果是眾義綱維、立信根本，故諸佛菩薩敷經說論，但為顯於因果，是故就總義中別明因果，所以有後二門。 | 一、第一門**總觀因緣**，如偈云：「眾緣所生法」。第二門**別觀因**，如偈云「（因中）先有則不生」等。第三門**別觀緣**，如偈云「廣略眾緣法」等。  二、第一門**總觀因果**，如偈云：「眾緣所生法。」第二門**別觀果**，如長行發起文中云「復次，諸法不生」。第三門**別觀因**，如偈云「緣中若無果」等。 | 三者、〈觀因緣門〉是**總就因緣以求自性果法不可得**；〈觀（因中）有果無果門〉**別就各種因法以求自性果法不可得**；今〈觀緣門〉則**別就各種緣法（分別從四緣及無緣的情況）求自性果法不可得**。於是須備三門，分別從不同角度以或總或別論證諸生，其方得圓滿齊備。…… |
| 五者、上〈有果無果門〉**通破內外**，今破四緣，**正為破內**。 | 四、第一門正明眾緣生諸法是即無自性，申三諦之理。第二門**正破外，亦兼破內。**第三門**正破內亦兼破外****。**…… | 四者、上〈觀因緣門〉及〈觀（因中）有果無果門〉**是通破各家各派的外道及小乘部派思想**，今此〈觀緣門〉**則正為遮破內法的部派思想而說。** |
| 六者、上二門**撿無所生果**，今**撿無能生緣**。  七者、為釋疑故來，**初門略求生不得**，**次門廣撿生無蹤。**……**今明佛所以說四緣生者，為明無生故說四緣生。如為令深識第一義故說世諦耳。**……又此論正申一乘，如叡師序，令六道迴宗，三乘改跡。[[35]](#footnote-35)**今明四緣生六道、三乘，若有六道果、三乘果，必從四緣生，四緣是能生。今求四緣生不得，則無復六道、三乘因，終歸於空，常寂滅相，即整歸駕於道場，畢趣心於佛地。** | 五、**第一門及第二門，乃以檢所生果不可得，明無生。第三、檢能生緣**，如長行發起文中，謂「復次，諸法緣不成」。 | 三者、……前二門，**檢證無所生之果**；今此門則**檢證無能生之緣**。 |
| 八者、**上二門末結言一切法空，然四緣攝一切法**。外人疑云：若一切法空，佛何故說一切法為四緣生耶？論破若是，經說應非；經說若是，論破應非。**今請論主會通經論是非，故今明佛說空者，明一切法畢竟空，不言一切法自是有，畢竟空自是空。**汝起空有二見，故謂經論相違。今論還申佛說一切法即是畢竟空意，故經論相成，不相違也。 | 四、……如謂**第一門則收而不破**──明因緣法故，**第二門則破而不收**──明先有、先無、有無法不生故，**而第三門則亦破亦收**。蓋論主探外意謂：「若一切法空者，則佛何故說由四緣生耶？」乃逐此外意破之。**而實論主明此一切法空，即是申佛說由四緣生諸法之本義也**。 | 二者、本門說「無生」義，亦有其獨特的內容：在前半部，**先從因緣、次第緣、所緣緣及增上緣等「四緣」以明彼執之有實自性的諸法不生**；後半部，**則從無諸因緣情況，以明有實自性的諸法不生。**……  五者、佛說諸有為法，可從四緣生。即因緣及增上緣能生色法；因緣、次第緣、所緣緣及增上緣能生心法。於是有部派學人，不解佛所說義，執有自性的四緣能生自性實有的果法。今為破彼迷執，使明佛立四緣的目的在顯諸法生之義**。**如是「無復六道、三乘（之）因，（而）**終歸於空常寂滅（之）相，**即整歸駕於道場，畢趣心於佛地」，故有此〈觀緣門〉的撰作。 |

【附錄二】

一、釋印順，《中觀論頌講記》〈1觀因緣品〉，pp.65-67：[[36]](#footnote-36)

（貳）觀四緣不生（pp.65-77）

一、外人立四緣生諸法──釋第 5 頌[[37]](#footnote-37)（pp.65-67）

〔05〕因緣、次第緣、緣緣、增上緣，[[38]](#footnote-38)四緣生諸法，更無第五緣。[[39]](#footnote-39)

（一）觀四緣不生──針對佛法內部的學者（p.65）

觀**四門不生**，遍破了一切自性實有者；觀**四緣不生**，卻針對著佛法內部的學者。

（二）說一切有系等立四緣──釋第 5 頌前半（pp.65-66）

1、說一切有系主張四緣生諸法（pp.65-66）

說一切有系主張四緣能生諸法。論主說，因緣生不是自性生，說一切有系雖表同情， 但以為四生中的他生，是沒有過失的，緣生還不是他生嗎？所以引證佛說與阿毘曇中的四緣，[[40]](#footnote-40)成立他實有一切法可生。

2、釋四緣──因緣、次第（等無間）緣、所緣緣、增上緣（pp.66-67）

（1）釋因緣（p.66）

「**因緣**」，在大乘唯識學上，說唯有種子生現行，現行熏種子是因緣。

但有部說因緣，體性是一切有為法，在有為法作六因中的前五因（同類因、俱有 因、相應因、遍行因、異熟因）時，都名因緣。[[41]](#footnote-41)意義是能為親因的緣。

（2）釋次第緣（p.66）

「**次第緣**」就是**等無間緣**，體性是一分的心心所法。前念的心心所法，能為次第的後念心心所法生起之緣，所以叫次第緣。

有部的「因緣」，是通於三世的，「次第緣」則限於過去、現在，因為未來世的心心所法，是雜亂的，還沒有必然的次第性。過去、現在中，還要除去阿羅漢的最 後心，[[42]](#footnote-42)因為剎那滅後，不再引生後念的心心所，所以也不是次第緣。

（3）釋緣緣（p.66）

「**緣緣**」，就是**所緣緣**。心心所的生起，必有他的所緣境，這所緣境，能為心心所生起之緣，所以叫（所）緣緣。[[43]](#footnote-43)像滅諦無為等，都是所緣的、可知的，所以緣緣通於一切法。

（4）釋增上緣（p.66）

「**增上緣**」，不論那一法，凡是有**生起他法的勝用**，或者**不礙其他法的生起**，都叫增上緣。這本可以總括一切緣，這裡是指三緣以外的一切。

（三）說明一切法生，不出四緣生──釋第 5 頌後半（p.67）

一切法生，不出此四緣，此外更沒有餘緣可以生法的。所以說「**四緣生諸法，更無第五緣**」。

從緣生的一切有為法，不外心、色、非色非心三類。

**色法**是依因緣、增上緣**二緣生**的。

**心心所法**，依**四緣生**。

非色非心的不相應行法中，像無想定、滅盡定，有因緣、次第緣、增上緣三緣；不是心法，所以沒有所緣緣。其他的非色非心法，也從因緣、增上緣二緣生。[[44]](#footnote-44)

由此四緣，一切法得生。就是有名目不同的，也都可包括在這裡面，所以說更無第五緣。同時，彈斥外道的邪因，像自然生、大自在天生等。《解深密經》說：依他起不從自然生，名生無自性，[[45]](#footnote-45)也就是這個道理。

二、**一切法五位從幾緣生，能作幾緣之出處**

《雜阿毘曇心論》卷2〈2 行品〉(CBETA, T28, no. 1552, p. 886b26-c8)：

**心及諸心法， 是從四緣生， 二正受從三， 謂餘說於二。**

**心及諸心法是從四緣生者，心、心法從四緣生。**前開導故生，是彼次第緣。境界是彼緣緣。除自己，餘一切法是彼增上緣。餘因，隨其所應說因緣。

二正受從三者，**無想正受、滅盡正受從三緣生**。**二正受前心心法是彼次第緣，自地前生善法及彼共起四相是彼因緣，增上緣如前說。**

謂餘說於二者，除無想定、滅盡定，**餘心不相應行及色，此諸法二緣生，謂因緣、增上緣。**

《阿毘達磨大毘婆沙論》卷21 (CBETA, T27, no. 1545, pp. 108c25-109a29)：

**問：一切法中有能作四緣者？[a]如心、心所法；[b]有能作三緣者，如色、心不相應行；[c]有能作二緣者，如無為法。何故彼說有法是因緣，彼亦是等無間緣乃至廣說耶？**

答：彼依容有故作是說。謂諸法中有心、心所具四緣性，不說一切皆作四緣。若盡理者應作是說。

問：若法是因緣，彼亦是等無間緣耶？

答：若法是等無間緣，彼亦是因緣；**有法是[b1]因緣，彼非等無間緣，謂除過去、現在非最後心、心所法，餘一切有為法。**

問：若法是因緣，彼亦是所緣緣耶？

答：若法是因緣，彼亦是所緣緣；**有法是[c1]所緣緣，彼非因緣謂無為法。**

問：若法是因緣，彼亦是增上緣耶？

答：若法是因緣，彼亦是增上緣；**有法是[c2]增上緣，彼非因緣謂無為法。**

問：若法是等無間緣，彼亦是所緣緣耶？

答：若法是等無間緣，彼亦是所緣緣；**有法是[b2]所緣緣，彼非等無間緣，謂除過去現在非最後心、心所法，餘一切法。**

問：若法是等無間緣彼亦是增上緣耶？

答：若法是等無間緣，彼亦是增上緣；**有法是[b3]增上緣，彼非等無間緣，謂除過去現在非最後心、心所法，餘一切法。**

問：若法是所緣緣,彼亦是增上緣耶？

答：如是。

問：若於一法具四緣者，應但一緣，云何立四？

答：**依作用立，不依物體，一物體中有四用故。謂[a1]一剎那心、心所法引起次後剎那同類心、心所故，立為因緣。[a2]即此開避次後剎那心、心所法令得生故，立為等無間緣。[a3]即此能為次後剎那心、心所法所取境故，立為所緣緣。[a4]即此不障礙次後剎那心、心所法令得生故，立為增上緣。**此中因緣如種子法，等無間緣如開導法，所緣緣如任杖法，增上緣如不障法。

**如是等過去、現在，非最後心、心所法具四緣性，餘有為法有三緣性**，**三無為法有二緣性**。

1. 《阿毘達磨發智論》卷14 (CBETA, T26, no. 1544, p. 988c2-4)：

「有為法」與「無為法」為幾緣？

**答：無。**

「無為法」與「無為法」為幾緣？

**答：無。**

「無為法」與「有為法」為幾緣？

**答：所緣、增上。**

1. 《阿毘達磨大毘婆沙論》卷136 (CBETA, T27, no. 1545, p. 703, b2-7)：

此中**因緣**：攝一切有為法。

**等無間緣**：攝過去、現在，除阿羅漢最後心聚，餘心、心所法。

**所緣緣、增上緣**：攝一切法。

又因緣攝五蘊，等無間緣攝無色四蘊少分，所緣緣、增上緣攝五蘊及非蘊。

又因緣攝三世，等無間緣攝二世少分，所緣緣、增上緣攝三世及非世。

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 從緣所生 | | | | 一切法 | 能作幾緣 | | | |
| **因緣** | **等無間緣** | **所緣緣** | **增上緣** |  | **因緣** | **等無間緣** | **所緣緣** | **增上緣** |
| 🗸 | 🗸 | 🗸 | 🗸 | 心※[[46]](#footnote-46) | 🗸 | 🗸 | 🗸 | 🗸 |
| 🗸 | 🗸 | 🗸 | 🗸 | 心所※ | 🗸 | 🗸 | 🗸 | 🗸 |
| 🗸 | 🗸 | 🗸 | 🗸 | 過去、現在阿羅漢最後心、心所法 | 🗸 |  | 🗸 | 🗸 |
| 🗸 |  |  | 🗸 | 色 | 🗸 |  | 🗸 | 🗸 |
| 🗸 |  |  | 🗸 | 心不相應行（除無想定、滅盡定） | 🗸 |  | 🗸 | 🗸 |
| 🗸 | 🗸 |  | 🗸 | 無想定  滅盡定 | 🗸 |  | 🗸 | 🗸 |
|  |  |  |  | 無為 |  |  | 🗸 | 🗸 |

【附錄三】

《十二門論疏》卷2〈3觀緣門〉(CBETA, T42, no. 1825, pp. 195b8-c19)：

**「因緣者」**下，釋四緣名，則釋上半四緣義。《中論》已出，餘未盡者，今略明之。四緣、六因，能生、所生，體無廣狹，而有六因者，作物不同故也。

四緣得名有三：增上從果受名，以果是增上，為增上作緣，名**增上緣**；[[47]](#footnote-47)

因緣當體立名，以攝五因為緣，故名**因緣**；[[48]](#footnote-48)

餘二[[49]](#footnote-49)因果通稱心。心法是詮次之法，故名次第，為次第作緣，名**次第緣**，則從果立名。

又云：用次第法為緣，從因立名。論文用前。[[50]](#footnote-50)

釋**緣緣**者，初緣字是心，謂心體是能緣之法，萬法為緣作緣名緣緣，從果立名，集師舊用。[[51]](#footnote-51)

又解：一切法皆是所緣法，故名緣。[[52]](#footnote-52)此法能生心緣，故名緣緣，從境立名。論文用前。

……

四緣中，次第緣緣果隔世，緣緣、增上緣亦隔不隔。

四緣中，心法能作四緣，色及不相應能作三緣，無為能作二緣。[[53]](#footnote-53)

【附錄四】

〈03觀緣門第三〉吉藏大師、太虛大師、李潤生科判對照表

|  |  |  |
| --- | --- | --- |
| **吉藏大師** | **太虛大師** | **李潤生** |
| **丙三　觀緣門**  **丁一　長行發起**  復次，諸法緣不成。何以故？  **丁二　偈正明門體**  **戊一　四緣中求果無生**  **己一　偈正標章門**  **庚一　正破**  **廣略眾緣法，**  **是中無有果；**  **庚二　呵責**  **緣中若無果，**  **云何從緣生？** | **丙三　觀緣門**  **丁一　長行發起**  復次，諸法緣不成。何以故？  **丁二　偈釋法義**  **戊一　就緣求果無**  **己一　標法**  **廣略眾緣法，**  **是中無有果；**  **緣中若無果，**  **云何從緣生？** | **乙三　觀緣門**  **丙一　前頌申破**  **丁一　長行發起**  復次，諸法緣不成。何以故？  **丁二　偈頌正破**  **戊一　正破**  **廣略眾緣法，**  **是中無有果；**  **戊二　呵責**  **緣中若無果，**  **云何從緣生？** |
| **己二　長行與偈釋章門**  **庚一　略釋**  **辛一　釋上半**  瓶等果，一一緣中無，和合中亦無，  **辛二　釋下半**  若二門中無，云何言從緣生？  **庚二　廣釋**  **辛一　釋上半**  **壬一　釋初句中「眾緣法」**  **癸一　問**  問曰：云何名為諸緣？  **癸二　答**  答曰：  **子一　偈本**  **丑一　明四緣用**  **四緣生諸法，**  **丑二　辨四緣體**  **更無第五緣，**  **丑三　列四緣名**  **因緣次第緣，**  **緣緣增上緣。**  **子二　長行**  **丑一　牒下半四緣名**  四緣者：因緣、次第緣、緣緣、增上緣。  **丑二　釋上半四緣義**  「因緣」者，隨所從生法，若已從生、今從生、當從生，是法名「因緣」。  「次第緣」者，前法已滅，次第生，是名「次第緣」。  「緣緣」者，隨所念法，若起身業、若起口業、若起心心數法，是名「緣緣」。  「增上緣」者，以有此法故彼法得生，此法於彼法為「增上緣」。  **壬二　釋「略廣」及第二句**  **癸一　釋廣求不可得**  如是四緣，皆因中無果。  若因中有果者，應離諸緣而有果，而實離緣無果。  若緣中有果者，應離因而有果，而實離因無果。  **癸二****釋略求不可得**  若於緣及因有果者，應可得，以理推求而不可得，是故二處俱無。  **辛二****廣釋前偈下半呵責門**  如是一一中無、和合中亦無，云何得言果從緣生？ | **己二　釋義**  **庚一　略釋**  瓶等果，一一緣中無，和合中亦無，  若二門中無，云何言從緣生？  **庚二　廣釋**  問曰：云何名為諸緣？  答曰：  **四緣生諸法，**  **更無第五緣：**  **因緣，次第緣，**  **緣緣，增上緣。**  四緣者，因緣、次第緣、緣緣、增上緣。  「因緣」者，隨所從生法，若已從生，今從生，當從生，是法名「因緣」。  「次第緣」者，前法已滅，次第生，是名「次第緣」。  「緣緣」者，隨所念法，若起身業，若起口業，若起心心數法，是名「緣緣」。  「增上緣」者，以有此法故彼法得生，此法於彼法為「增上緣」。  如是四緣，皆因中無果。  若因中有果者，應離諸緣而有果，而實離緣無果。  若緣中有果者，應離因而有果，而實離因無果。  若於緣及因有果者，應可得，以理推求不可得，是故二處俱無。  如是一一中無，和合中亦無，云何得言果從緣生？ | **丙二　正釋前頌**  **丁一　略釋前頌**  瓶等果，一一緣中無，和合中亦無，  若二門中無，云何言從緣生？  **丁二　廣釋前頌**  **戊一　釋初句「眾緣法」義**  問曰：云何名為諸緣？  答曰：  **四緣生諸法，**  **更無第五緣，**  **因緣次第緣，**  **緣緣增上緣。**  四緣者：因緣、次第緣、緣緣、增上緣。  「因緣」者，隨所從生法，若已從生、今從生、當從生，是法名「因緣」。  「次第緣」者，前法已滅，次第生，是名「次第緣」。  「緣緣」者，隨所念法，若起身業、若起口業、若起心心數法，是名「緣緣」。  「增上緣」者，以有此法故彼法得生，此法於彼法為「增上緣」。  **戊二　釋廣義求果法不可得**  如是四緣，皆因中無果。  **己一****論證一、破内因中有果**  若因中有果者，應離諸緣而有果，而實離緣無果。  **己二　論證二、****破外緣中有果**  若緣中有果者，應離因而有果，而實離因無果。  **戊三　釋略義求果法不可得**  若於緣及因有果者，應可得，以理推求而不可得，是故二處俱無。  **戊四　廣釋前偈呵責義**  如是一一中無、和合中亦無，云何得言果從緣生？ |
| **戊二　舉非緣決破**  復次，  **己一　牒**  **若果緣中無，**  **而從緣中出，**  **己二　決**  **是果何不從，**  **非緣中而出？** | **戊二　舉非緣決破**  復次，  **若果緣中無，**  **而從緣中出，**  **是果何不從**  **非緣中而出？** | **丙三****後頌申破**  復次，  **若果緣中無，**  **而從緣中出，**  **是果何不從，**  **非緣中而出？** |
| **丁三****長行末總結齊法**  **戊一　釋非緣決義**  若謂果，緣中無而從緣生者，何故不從非緣生？二俱無故。是故無有因緣能生果者。  果不生故，緣亦不生。何以故？以先緣後果故。  **戊二** **舉三空以齊法**  緣、果無[[54]](#footnote-54)故，一切有為法空；有為法空故，無為法亦空；有為、無為空故，云何有我耶？ | 若謂果，緣中無而從緣生者，何故不從非緣生？二俱無故。是故無有因緣能生果者。  **丁三　結齊諸法**  果不生故，緣亦不生，何以故？先緣後果故。  緣、果無故，一切有為法空；有為法空故，無為法亦空；有為、無為空故，云何有我？ | **丙四　正釋後頌**  **丁一　正釋頌意**  若謂果，緣中無而從緣生者，何故不從非緣生？二俱無故。是故無有因緣能生果者。  **丁二****順破衆緣**  果不生故，緣亦不生。何以故？以先緣後果故。  **丁三　三空齊法**  緣、果無故，一切有為法空；有為法空故，無為法亦空；有為、無為空故，云何有我耶？ |

1. 引自釋太虛，《十二門論講錄》〈3觀緣〉，《太虛大師全書》（精7），pp.664-665。 [↑](#footnote-ref-1)
2. 《十二門論》〈1觀因緣門〉(CBETA, T30, no. 1568, p. 159c26)。 [↑](#footnote-ref-2)
3. 《十二門論》〈2觀有果無果門〉(CBETA, T30, no. 1568, p. 160b18)。 [↑](#footnote-ref-3)
4. 《十二門論》〈3觀緣門〉(CBETA, T30, no. 1568, p. 162b3)。 [↑](#footnote-ref-4)
5. 《十二門論》〈1觀因緣門〉(CBETA, T30, no. 1568, p. 159c26)。 [↑](#footnote-ref-5)
6. 《十二門論》〈2觀有果無果門〉(CBETA, T30, no. 1568, p. 160b17)。 [↑](#footnote-ref-6)
7. 《十二門論》〈3觀緣門〉(CBETA, T30, no. 1568, p. 162b4)。 [↑](#footnote-ref-7)
8. 《十二門論》〈1觀因緣門〉(CBETA, T30, no. 1568, p. 159c27)。 [↑](#footnote-ref-8)
9. 《十二門論》〈2觀有果無果門〉(CBETA, T30, no. 1568, p. 160b20-21)：

   若果因中先有則不應生，先無亦不應生，先有無亦不應生。 [↑](#footnote-ref-9)
10. 《十二門論》〈3觀緣門〉(CBETA, T30, no. 1568, p. 162b4-5)。

    按：《十二門論》作「從」，太虛大師作「以」。 [↑](#footnote-ref-10)
11. 收（shōuㄕㄡ）：3. 收取；接納。（《漢語大詞典》（五），p.381） [↑](#footnote-ref-11)
12. 蓋（ɡàiㄍㄞˋ）：14. 連詞。承接上文，表示原因或理由。（《漢語大詞典》（九），p.496） [↑](#footnote-ref-12)
13. 檢（jiǎnㄐ〡ㄢˇ）：5. 考查，察驗。（《漢語大詞典》（六），p.920） [↑](#footnote-ref-13)
14. 《十二門論》〈3觀緣門〉(CBETA, T30, no. 1568, p. 162b2)。 [↑](#footnote-ref-14)
15. 按：［隋］吉藏撰，《十二門論疏》舉八義，李潤生，《十二門論析義》舉五義。詳參「附錄一」。 [↑](#footnote-ref-15)
16. 引自《十二門論疏》卷1〈1觀因緣門〉(CBETA, T42, no. 1825, p. 177, c3-18)。 [↑](#footnote-ref-16)
17. 決（juéㄐㄩㄝˊ）：13. 分辨；判斷。（《漢語大詞典》（五），p.1017） [↑](#footnote-ref-17)
18. 釋太虛，《十二門論講錄》〈3觀緣〉，《太虛大師全書》（精7），pp.665-666：

    「復次，諸法緣不成。何以故」，此中「**復次，諸法不成**」句，標宗；「**何以故**」以下，辨意。有諸法必有諸法之所以來，有諸法之所以來方有諸法，今也諸法緣不成，是無諸法之所以來者，故曰一切法皆畢竟空也。 [↑](#footnote-ref-18)
19. 《十二門論疏》卷2〈3觀緣門〉(CBETA, T42, no. 1825, p. 195a3-16)：

    初偈又二：上半正破，下半呵責。

    釋「略廣」備如《中論》。有人言：「總為因緣名之為略，離為四緣名之為廣。」※故《中論》題〈觀因緣品〉而後破於四緣，即是斯意。

    二者、初門名之為略，次門目之為廣，今雙牒上略廣題示外人。上略廣二門就眾緣中求果無蹤，汝云何言果從四緣生？即是用前二門破今因緣生義。

    三者、第二門名之為廣，此品撿之為略，故名略廣。

    四者、開中云：前門會因推之曰略，此品列緣推之曰廣。此意明從所破立名，前品直作因名，而就因中推之，故名為略；今品離為四緣推果無從，故名為廣。

    五者、直就此品自有廣略，因緣合推為略，因緣別撿為廣。下半呵責可解。

    ※《中論》卷1〈1 觀因緣品〉（青目釋）(CBETA, T30, no. 1564, p. 3b18-19)：

    略者，於和合因緣中無果。廣者，於一一緣中亦無果。 [↑](#footnote-ref-19)
20. （1）龍樹造，［姚秦］鳩摩羅什譯，《中論》卷1〈1 觀因緣品〉（青目釋） (CBETA, T30, no.1564, p.3b16-20)：

    **略廣因緣中，求果不可得；因緣中若無，云何從緣出？［13］**

    略者，於和合因緣中無果。廣者，於一一緣中亦無果。若略廣因緣中無果，云何言果從因緣出？

    （2）釋印順，《中觀論頌講記》〈1觀因緣品〉，p.76：

    每一法的生起，是由眾多的因緣所生。假定果是有實體的，那他究竟從那裡生起？**或者總「略」的，從因緣和合聚中看；或者詳「廣」的，從一一因緣中看：「求果」的實體，都「不可得」。**如五指成拳，在五指的緊握中，實拳不可得；在一一的手指中，也同樣的沒有實拳。※這樣，「因緣中」既「無」有果，「云何」說是「從緣」中生「出」果來呢？

    ※[1]龍樹造，［姚秦］鳩摩羅什譯，《大智度論》卷 99（CBETA, T25, no.1509, p.746c13-18）：

    問曰：何以故無拳法？形亦異，力用亦異；若但是指者，不應異，因五指合故拳法生；是拳法雖無常生滅，不得言無。

    答曰：是拳法若定有，除五指應更有拳可見，亦不須因五指。如是等因緣，離五指更無有拳；佛亦如是，離五眾則無有佛。

    [2]另參見《中論》卷 2〈14 觀合品〉（青目釋）（CBETA, T30, no.1564, p.19b18-22）。 [↑](#footnote-ref-20)
21. 《十二門論講錄》〈3觀緣〉，《太虛大師全書》（精7），pp.667：

    「**瓶等果**」者，謂瓶及其以外一切之已成就之果法也。**一一緣中無者，謂如於泥中求瓶不可得，於陶師中求瓶不可得，即謂於能成此瓶之眾緣中各各緣中求之皆不得瓶之果也。但必一一緣中有，然後和合時乃有，若一一緣中無，則和合時亦應無也。**謂如若於一砂中可取得油，則於多砂和合中亦可取油；但於一一砂中既不可得油，故多砂和合中亦無油。由是可知雖有泥團、轉繩、陶師等眾緣和合之力，亦應無此瓶也——以上釋偈上半。二門，謂一一緣門及和合門。今既於此二門中皆無果，故不應有果從緣生也——以上釋偈下半。 [↑](#footnote-ref-21)
22. （1）《十二門論疏》卷2〈3觀緣門〉(CBETA, T42, no. 1825, p. 195a19-28)：

    「**問曰**」下，第二、廣釋，亦二：第一、釋上半；次、釋下半。

    釋上半為二：第一、前釋初句中眾緣法三字，次釋略廣及第二句。所以不依偈次第釋者，欲明破立次第故。前明於立，即是所觀；次辨於破，即是能觀。

    初又二：前問，次答。

    外人所以作此問者，既聞上略廣眾緣無生，未知破何物緣？意謂破外道緣，不破佛法四緣，以內外未分，是故致問。而意謂有內法四緣生，果不被破，故致斯問。

    又作論之體，假問發起於答，亦不須作餘意。

    （2）《十二門論講錄》〈3觀緣〉，《太虛大師全書》（精7），pp.668-670：

    以上略釋中雖明無果，但未指定破何種邪執。**此中破因中有果之邪執，即釋上半偈。**

    此偈於《中論》亦有之，但彼偈以此偈之後半作前半，前半作後半；又此偈總釋第一偈中之「眾緣法」三字。此中四緣，答諸緣之數。此「四緣生諸法」一句，表詮。第二句遮詮，謂遮神我等。第三四句，答諸緣之名。此中「次第緣」之名，乃鳩師所譯，唐人譯「等無間」緣。此中「緣緣」，唐人譯為「所緣緣」。

    次、長行別釋四緣。**一、因緣：因緣即親緣，以能成辦果之自體故也，如泥團之於瓶。已從生，謂如泥已成瓶。今從生，謂正以泥造瓶之時。當從生，謂瓶應從泥而生。**是法名因緣，謂如泥之於瓶，謂之因緣也。

    **二、次第緣：此緣但於心法上有，非色法上所有。此次第緣之名詞，所詮之義不全，以其僅詮無間義，而缺等無間緣之等義也。等、謂同類。等無間緣者，謂如必前一剎那之眼識滅，後一剎那之眼識乃得生。**但此後一剎那眼識之生，對於其前一剎那意識之滅否，全無關係。餘識準此，應知亦爾。

    **三、緣緣：所念法，即六塵境界。此六塵境能作前六識心生起之緣**，**所謂法生則種種心生；又為六識之所緣故。**此心心數法，謂意業。

    **四、增上緣：增上，義即使得勢力，扶助義，增盛義，勝進義。**以有此法故彼法得生者，謂如以有陶師、轉繩等之增上力故，瓶乃能從泥團生也。

    以上四緣，於心法則必四緣皆具乃能生識；於色法則僅需二緣，謂由增上緣及因緣即可成就也。——以上釋四緣義竟，以下明四緣皆無果。 [↑](#footnote-ref-22)
23. 《十二門論疏》卷2〈3觀緣門〉(CBETA, T42, no. 1825, p. 195a28-b8)：

    **「**答曰：『**四緣生諸法**』」者，第二、答也。答意云：「我上言略廣眾緣求生不得者，此是汝所計四緣耳，外道所計不足破也。」

    就答為二：初偈本，次長行。初偈為三：**初句明四緣用，次句辨四緣體，下半列四緣名。**

    問：此偈與《中論》何故顛倒耶？

    答：二論互舉一義，《中論》從名辨用，後辨其體，此自末至本也。**今前明其用，次辨其體，後列其名，從本至末也。**

    長行但釋下半，則兼釋上半，前牒下半四緣名。 [↑](#footnote-ref-23)
24. （1）《中論》卷1〈1 觀因緣品〉（青目釋） (CBETA, T30, no. 1564, p. 2b29-c5)：

    **因緣次第緣，緣緣增上緣，四緣生諸法，更無第五緣。［5］**

    一切所有緣，皆攝在四緣，以是四緣萬物得生。因緣名一切有為法；次第緣除過去現在阿羅漢最後心心數法，餘過去現在心心數法；緣緣、增上緣一切法。※

    ※世友造，［劉宋］求那跋陀羅共菩提耶舍譯，《眾事分阿毘曇論》卷5 (CBETA, T26, no. 1541, p. 651b13-16)。

    （2）詳參「附錄二」。 [↑](#footnote-ref-24)
25. 《十二門論疏》卷2〈3觀緣門〉(CBETA, T42, no. 1825, pp. 195b8-196a8)。詳參「附錄三」。 [↑](#footnote-ref-25)
26. （1）《十二門論疏》卷2〈3觀緣門〉(CBETA, T42, no. 1825, p. 196a8-21)：

    「**如是四緣皆因中無果**」下，自上以來釋偈本「眾緣法」三字竟。**今釋略廣求果不可得，又開二：前釋廣求不可得，次釋略求不可得。**此中以因緣別推名之為廣，因緣總推為略。

    所以作略廣者，一為根有利鈍，鈍者具須略廣方悟，利者開一便了也。

    又欲窮法邊底故備作二門。

    有人言：總五因為一因緣，將因緣望餘三緣。※1若因緣有果應離餘三緣，三緣有果應離一因緣。今謂穀是牙※2正因，地、水、人功是其外緣。若穀子中先有牙者，應離地、水、人功等緣而有；若地、水等緣中有者，應離穀因而有。又如眼識以過去行業為因，現在空、明為緣，亦作此破。

    ※1[1]［唐］玄奘譯，《阿毘達磨大毘婆沙論》卷16 (CBETA, T27, no. 1545, no. 1545, p. 79a28-b1)：

    問：為因攝緣，緣攝因耶？

    答：互相攝隨其事；**謂前五因是因緣，能作因是餘三緣。**

    [2] 世親造，［唐］玄奘譯，《阿毘達磨俱舍論》卷7 〈2 分別根品〉(CBETA, T29, no. 1558, p. 36b14-17)：

    如契經中說四緣性，謂**因緣性**、等無間緣性、所緣緣性、增上緣性。此中「性」者是緣種類。**於六因內除能作因，所餘五因是因緣性。**

    ※2牙：17. 通「芽」。植物的幼芽。（《漢語大詞典》（五），p.274）

    （2）《十二門論講錄》〈3觀緣〉，《太虛大師全書》（精7），pp.670-671：

    「**如是四緣皆因中無果**」者，謂此四緣中之一一緣中皆無有果。此句之因，即指能生之一一緣也。**若因中有果者，應離諸緣而有果者，謂如此一因緣中有果者，則應不必具其他之緣、陶師等而有果（瓶）可生起也。**一一之緣，對於果法皆謂之因。今於一一緣若不與其他緣俱則無果現，如任指一色法亦皆俱二緣，是以但可謂之有眾緣而不可謂之為有果也。一一法既皆從自種子現行，復一一法剎那生滅，既一一法皆剎那生滅，故一切境相皆是虛幻。吾人於此境性空寂之理，不能觀察明了，是以起種種之妄想，計種種之邪因緣，遂致流轉生死。**今此中明從一一緣中求果既不可得，於眾緣和合中亦不可得；且緣對果立，今果是無，故緣非有。**學者於此了達生即不生之理，即可了達畢竟空寂之諸法實相也。

    **以下，破因中無果計及能生之緣——即釋下半偈——以結明一切法皆空。**

    （3）李潤生，《十二門論析義》〈3觀緣門〉，pp.260-262：

    乙、釋廣義求果法不可得：於初〈觀因緣門〉及次〈觀（因中先）有果無果門〉中，經已詳盡解釋「略求果法不可得」，今論主就「四緣」之說，再釋「廣求果法不可得」言：「如是（因緣、次第緣、所緣緣、增上緣等）四緣，皆因中無果。若（内）因中（實）有（自性）果（法）者，應離諸（外）緣而有果（法生起）；而實離（外）緣無（實）果（法得生）。若（外）緣中（實）有（自性）果（法）者，應離（內）因而有（實）果（法生起）；而實離（內）因無果（法得生）。（故知四緣之中一一各別之緣都無有實自性果法存在）。」

    意謂「四緣」中可分為「内因」及「外緣」兩大類別。「因緣」為「内因」，以其直接能生果故；「次第緣」、「所緣緣」及「增上緣」為「外緣」，以彼等為外在的助成因素，非由彼因素能直接產生果法故。吉藏亦依此分類以闡釋長行含義言：「若（內）因緣有果，應離（次第緣、所緣緣、增上緣等）餘三（外）緣（而有果）；三（外）緣（若）有（自性）果（法者，則）應離一（內）因緣（而有果）。今謂穀是芽（的）正（內）因，地、水、人功是其外緣；若穀子（因）中先有（自性實）芽者，應離地、水、人功等（外）緣而有；（今實不然）。若地、水等（外）緣中有（芽）者，應離穀（內）因而有；（今亦不然。故知穀彼內因無有芽果，地、水、人功等外緣亦無有芽果）。又如眼識（為四緣所生果法，則）以過去（世所作的）行（蘊）業（行）為（內）因，現在（世的適當）空（間）、（適當）明（亮光度等）為（外）緣，亦作此破。」 [↑](#footnote-ref-26)
27. 《十二門論疏》卷2〈3觀緣門〉(CBETA, T42, no. 1825, p. 196a21-23)：

    「**若於緣及因**」下，第二、次釋略義。即以總為略，謂總就穀子之因、地水之緣求果不得也。 [↑](#footnote-ref-27)
28. （1）《中論》卷3〈20 觀因果品〉（青目釋）(CBETA, T30, no. 1564, p. 26b4-8)：

    **若眾緣和合，而有果生者；和合中已有，何須和合生？［01］**

    若謂眾因緣和合有果生，是果則和合中已有，而從和合生者，是事不然。何以故？果若先有定體，則不應從和合生。

    （2）釋印順，《中觀論頌講記》〈20觀因果品〉，p.412：

    第一頌破因中有果論：「若」如所說，在「眾緣和合」的時候，「而有果」法的「生」起，那就有不可避免的過失。**因緣「和合中」，既「已有」了果法，為什麼還要等待因緣「和合」才能「生」呢？**要等待眾緣的和合，豈不是說明了沒有和合時，眾緣中即無果嗎？否則，就不必和合而生？

    （3）《中論》卷3〈20 觀因果品〉（青目釋）(CBETA, T30, no. 1564, p. 26b16-20)：

    **若眾緣和合，是中有果者；和合中應有，而實不可得。［03］**

    若從眾緣和合中有果者，若色應可眼見，若非色應可意知；而實和合中果不可得。是故和合中有果，是事不然。

    （4）釋印順，《中觀論頌講記》〈20觀因果品〉，p.412-413：

    第三頌再破因中有果論：如以為無果論者的所說不成立，仍主張因中有果，這是明知有過而更犯了。「眾緣和合」「中」，如已「有」了「果」體；**那麼在眾緣「和合中」，即和合而未生起時，「應有」這果體可得。但沒有理由知道是已有果體的。**如泥中的瓶，不是眼見、耳聞所得到的，也不是意識比量所推論到的，果體「實不可得」，怎麼還要說因中有果呢？ [↑](#footnote-ref-28)
29. （1）《十二門論疏》卷2〈3觀緣門〉(CBETA, T42, no. 1825, p. 196a25-b7)：

    「**若果緣中無**」下，自上以來就四緣中求果無生。**今第二偈舉非緣決之**。

    上半牒，下半決。**決有四意：一者、緣、非緣俱無，則應俱生；二、俱應不生；三、非緣應生，緣不生；四、非緣不生而緣生者，非緣可無，緣應有也。**

    問：此中以何為「非緣」？

    答：有三義：一者、如泥是瓶緣，乳非緣；二、四緣為緣，微塵、世性名為非緣；三、責外四緣，則成非緣。

    此三備得作前四難。望前三乘、六道意者，六道因無六道果而生六道，亦無三乘果應生三乘；三乘因中無三乘果而生三乘，亦無六道應生六道。而實不爾，故畢竟無三乘、六道因果，故終當畢竟空，盡成佛也。

    （2）《十二門論講錄》〈3觀緣〉，《太虛大師全書》（精7），pp.671：

    非緣，詮三義：一、非此果之緣而為他果之緣者；二、神我及大梵天等；三、龜毛兔角等。**此中謂此果於緣中無者，則是此果可從無關之法中生；是則瓶應可從牛奶中生出或從龜毛或神我中生出。今實不爾，是故非理**。又，緣與非緣。今緣與非緣皆不能生，是故此果無有能生之因緣。

    （3）《十二門論析義》〈3觀緣門〉，pp.270-272：

    〈觀緣門〉共開四分。前於丙已作「前頌申破」，於（丙二）已以長行及頌文「正釋前頌」，又於（丙三）再作「後頌申破」，而今是最後的一分，即（丙四）以長行正釋後頌以結束本門。此中可分成三節：

    **（一）正釋頌意：**論主先以長行散文，正釋「若果緣中無，而從緣中出，是果何不從，非緣中而出」的頌意云：「若（起計執，而）謂果（法於）緣中（本）無而（說彼果法可）從（眾）緣（而得）生者，何故（你卻）不（許彼果法）從非緣（而）生？（以彼眾緣與非緣）二（類法中，同是）俱無（有果法）故。（彼既不許），是故（當知）無有因緣（諸法若分別、若和合而）能生（自性實有的）果（法）者。」其義易曉，論證已見於前節（丙三）「後頌申破」之中，故不重。

    **（二）順破衆緣：**前已徹底證成無有自性實有的果法，能夠從緣得生，論主繼而推證自性實有的緣亦應不生云：「於眾緣中，已證成彼外人所執自性實有的）果（法）不生，故（知彼所執自性實有的衆）緣亦（應）不生。何以故？以（依輯理論而言）先須有）緣（然）後（才有）果故，（所以果既不有，則緣亦必應無）。……

    **（三）三空齊法：**於遮破外人所執自性實有的因緣法和果法之後，論主一如在〈觀（因中）有果無果門〉的末段中，論證「有為法」、「無為法」及「（實）我」等三法，都是齊一均是「空無自性」者，所謂「舉三空以齊法」來結束本〈觀緣門〉。

    論主申義云：「（由於上文經已證成一切因）緣（法與）果（法俱空）無（自性）故，（當知）一切有為法（亦是）空無自性）。有為法空（無自性）故，無為法亦（應）空（無自性）。有為（法）、無為（法俱）空（無自性）故，云何有（自性實）我（存在）耶？」其論證與前〈觀（因中先）有果無果門〉的末段完全相同，讀者參考可知，故疏釋今可從略。 [↑](#footnote-ref-29)
30. （1）《中論》卷1〈1 觀因緣品〉（青目釋）(CBETA, T30, no. 1564, p. 3b21-24)：

    **若謂緣無果，而從緣中出；是果何不從 非緣中而出？［14］**

    若因緣中求果不可得，何故不從非緣出？如泥中無瓶，何故不從乳中出？

    （2）《中觀論頌講記》〈1觀因緣品〉，p.76：

    世人聽了，雖覺得廣略的因緣中沒有果，但總以為從緣生果，而且有他的實在體。所以說：**「若」承認了「緣」中「無果」，「而」又說果「從緣中出」，此「果」體為什麼「不從非緣中而出」呢？因為緣中無果，就與非緣沒有差別了。**

    如炭是生火的緣，泥土非是火緣，是緣的炭中無火果，而可以生火；非緣的泥土，照樣的無火，為什麼不生火呢？

    **非緣中出，不是對方所承認的，不過難他的緣不成緣，等於非緣。** [↑](#footnote-ref-30)
31. 《十二門論講錄》〈3觀緣〉，《太虛大師全書》（精7），pp.672：

    **先緣、亦是果法，故先緣之生，亦同於後果之生；今後果既不生，則先緣亦不生矣。**有為法不離因果，今緣及果法空故，有為法空。

    無有有為法之相，謂之無為，今有為法之體既空，則何所無而云無為耶？故無為法亦空。

    依法上立有我，今法既空，何況我耶？——以上釋性空品竟。

    本論之一一門，皆明無生，皆可由之通達實相，初不必定有十二門之設。但以根性不同，施教有別，隨其所應使之悟入，故應設十二門。又雖一一門皆明空義，但以順說教之次序，故則應先明性空，繼明相空，後明用空；故續此門即開〈觀無相門〉。 [↑](#footnote-ref-31)
32. 《十二門論疏》卷2〈3觀緣門〉(CBETA, T42, no. 1825, p. 194a6-c24)。 [↑](#footnote-ref-32)
33. 《十二門論講錄》〈3觀緣〉，《太虛大師全書》（精7），pp.664-665。 [↑](#footnote-ref-33)
34. 李潤生，《十二門論析義》〈3觀緣門〉，pp.247-249。 [↑](#footnote-ref-34)
35. 《中論》卷1 〈釋僧叡序〉(CBETA, T30, no. 1564, p. 1a10-16)：

    夫滯惑生於倒見，三界以之而淪溺；偏悟起於厭智，耿介以之而致乖。**故知大覺在乎曠照、小智纏乎隘心，照之不曠則不足以夷有無，一道俗、知之不盡則未可以涉中途，泯二際。道俗之不夷、二際之不泯，菩薩之憂也。** [↑](#footnote-ref-35)
36. 以下科判和腳注出自：釋厚觀主編，《中論講義》（上），〈1觀因緣品〉，pp. 54-56。 [↑](#footnote-ref-36)
37. 《中論》卷 1〈1 觀因緣品〉（青目釋）（CBETA, T30, no. 1564, p. 2b27-c5）：

    問曰：阿毘曇人言「諸法從四緣生」，云何言不生？何謂四緣？

    因緣、次第緣、緣緣、增上緣，四緣生諸法，更無第五緣。

    一切所有緣，皆攝在四緣，以是四緣，萬物得生。因緣，名一切有為法。次第緣，除過去、

    現在阿羅漢最後心、心數法，餘過去、現在心、心數法。緣緣、增上緣――一切法。 [↑](#footnote-ref-37)
38. 「四緣」之譯語，鳩摩羅什譯作「因緣、次第緣、緣緣、增上緣」，玄奘譯作「因緣、等無間緣、所緣緣、增上緣」。 [↑](#footnote-ref-38)
39. （1）《中論》卷 1〈1 觀因緣品〉（CBETA, T30, no. 1564, p. 2b29-c1）。

    （2）清辨造，［唐］波羅頗蜜多羅譯，《般若燈論釋》卷 1〈1 觀因緣品〉（CBETA, T30, no. 1566, p. 54c24-25）：

    因緣及緣緣、次第、增上緣，四緣生諸法，更無第五緣。

    （3）安慧造，［宋］惟淨等譯，《大乘中觀釋論》卷 1〈1 觀因緣品〉（CBETA, T30, no. 1567, p. 137a27-b1）：

    如佛所說，有四種緣能生諸法，而此四緣諸經論中皆如是說，何等為四？謂因緣、所緣 緣、次第緣、增上緣，如是四緣，無第五緣。

    （4）月稱，梵本《淨明句論》；參見三枝充惪，《中論偈頌總覽》，p.10：

    catvāraḥ pratyayā hetuścālambanamanantaram /

    tathaivādhipateyaṃ ca pratyayo nāsti pañcamaḥ //

    もろもろの縁（条件）は四種である。因〔縁〕（原因としての縁），所縁〔縁〕（認識 の対象としての縁），等無間〔縁〕（心理作用の續いて起るための縁），そしてまた增 上〔縁〕（助力するという縁）である。第五縁は存在しない。 [↑](#footnote-ref-39)
40. （1）〔隋〕達磨笈多譯，《緣生初勝分法本經》卷上（CBETA, T16, no.716, p.833b13-18）：

    比丘白佛：「大德！有四種緣世尊所說，謂因緣、無間緣（舊名次第緣）、攀緣、增上緣 （亦名生緣）。大德！於中以何等緣，無明與行作緣？乃至以何等緣，生與老死作緣？」佛言：「比丘，諸行轉生同相故，我說四種緣，於此義中惟增上緣，我意說為無明緣行乃至生緣老死。」

    （2）〔唐〕玄奘譯，《分別緣起初勝法門經》卷下（CBETA, T16, no. 717, p. 840b28-29）：

    世尊如餘處說：「緣有四種，所謂因緣、等無間緣，及所緣緣，并增上緣。」

    （3）參見《眾事分阿毘曇論》卷 4〈6 分別攝品〉（CBETA, T26, no. 1541, p. 645b6-7）：

    四緣，謂因緣、次第緣、緣緣、增上緣。 [↑](#footnote-ref-40)
41. （1）《阿毘達磨俱舍論》卷 7〈2 分別根品〉（CBETA, T29, no.1558, p. 36b16-17）：

    於六因內，除能作因，所餘五因是因緣性。

    （2）六因：

    **一、能作因**（梵 kāraṇa-hetu），又作所作因、隨造因。即某物生時，凡一切不對其發生阻礙作用之事物，皆為某物之能作因，其範圍至廣。又分兩種：1、自法生時，給與勝力而助長者，稱為與力，如眼根生眼識，或如大地之生草木，乃有力之能作因，然僅限於有為法。2、自法生時，無所障礙，令之自在而生者，稱為不障，如虛空之於萬物，乃無力之能作因，通於一切無為法。此因所得之果稱增上果。

    **二、俱有因**（梵 sahabhū-hetu），又作共有因、共生因。為俱有果之因，亦分二種：（1）輾轉同時互為因果者，稱為互為果俱有因，如三杖之互相依持而立。（2）多法同時為因而得同一果者，稱為同一果俱有因，如三杖互相依持以支持一物。此因所得之果稱士用果。


    **三、同類因**（梵 sabhāga-hetu），又作自分因、自種因。謂過去與現在之一切法，以同類相似之法為因，故稱同類因。如善法為善法之因，乃至無記法為無記法之因。……此因所得之果稱等流果。

    **四、相應因**（梵 samprayukta-hetu），謂認識發生時，心及心所必同時相應而起，相互依存，二者同時具足同所依、同所緣、同行相、同時、同事等五義，故稱相應因。此因所得之果稱士用果。

    **五、遍行因**（梵 sarvatraga-hetu），又作一切遍行因。特指能遍行於一切染污法之煩惱而言。與上記之同類因為前後異時之因果法，然同類因通於一切諸法，而遍行因則由心所中之十一遍行遍生一切之惑，故稱遍行因。所謂十一遍行，即逆於四諦之理的諸煩惱中，苦諦下之身見、邊見、邪見、見取見、戒禁取見、疑、無明等七者，與集諦下之邪見、見取見、疑、無明等四者，此十一煩惱即一切煩惱生起之因。此因所得之果稱等流果。

    **六、異熟因**（梵 vipāka-hetu），又作報因。特指能招致三世苦樂果報之善惡業因。如以五逆之惡法感地獄之報，以十善之有漏善招天上之果。彼天上與地獄之果皆非善非惡，而係無記性。如此以善因惡因皆感無記之果，因果異類而熟，故其因稱為異熟因，所得之果稱異熟果。（《佛光大辭典》（二），pp.1256.3-1257.3）

    （3）六因與四緣之關係，參見楊白衣，《俱舍要義》，普門文庫，1981 年，p.57。

     [↑](#footnote-ref-41)
42. （1）《阿毘達磨大毘婆沙論》卷 10（CBETA, T27, no. 1545, p. 50a22-25）：

    問：何故阿羅漢最後心心所法，非等無間緣耶？

    答：彼心心所法若是等無間緣者，彼後應有心心所法生，若爾便無究竟解脫。

    （2）《阿毘達磨俱舍論》卷 7〈2 分別根品〉（CBETA, T29, no. 1558, p .36b17-18）：

    除阿羅漢臨涅槃時最後心、心所法，諸餘已生心、心所法，是等無間緣性。 [↑](#footnote-ref-42)
43. 《阿毘達磨俱舍論》卷 7〈2 分別根品〉（CBETA, T29, no. 1558, p. 37a29-b5）：

    所緣緣性，即一切法望心心所，隨其所應。

    謂如眼識及相應法，以一切**色**為所緣緣；如是耳識及相應法以一切**聲**；鼻識相應以一切**香**； 舌識相應以一切**味**；身識相應以一切**觸**；意識相應以一切**法**為所緣緣。 [↑](#footnote-ref-43)
44. （1）《大智度論》卷 32〈1 序品〉（CBETA, T25, no. 1509, p. 296c26-29）：

    復次，心心數法從四緣生； 無想、滅盡定從三緣生，除緣緣； 諸餘心不相應諸行及色，從二緣生，除次第緣、緣緣。 有為法性羸故，無有從一緣生。

    （2）參見〔北周〕慧影著，《大智度論疏》卷 14（CBETA, X46, no. 791, pp. 823c11-824a23）。 [↑](#footnote-ref-44)
45. ［唐］玄奘譯，《解深密經》卷 2（CBETA, T16, no. 676, p. 694a18-20）：

    云何諸法生無自性性？謂諸法依他起相。何以故？此由依他緣力故有，非自然有，是故說名生無自性性。 [↑](#footnote-ref-45)
46. ※此處所列「心、心所法」，不含「過去、現在阿羅漢最後心、心所法」。 [↑](#footnote-ref-46)
47. 眾賢造，［唐］玄奘譯，《阿毘達磨順正理論》卷19 (CBETA, T29, no. 1562, p. 448b20-22)：

    有餘師說：**所生廣故名增上緣。**謂一切法唯除自體，遍能生起一切有為。如一剎那眼識生位，除其自性，**用一切法為增上緣**。 [↑](#footnote-ref-47)
48. （1）《阿毘達磨大毘婆沙論》卷16 (CBETA, no. 1545, p. 79a28-b1)：

    問：為因攝緣，緣攝因耶？

    答：互相攝隨其事；**謂前五因是因緣，能作因是餘三緣。**

    （2）《阿毘達磨俱舍論》卷7 〈2 分別根品〉(CBETA, T29, no. 1558, p. 36b14-17)：

    如契經中說四緣性，謂**因緣性**、等無間緣性、所緣緣性、增上緣性。此中「性」者是緣種類。**於六因內除能作因，所餘五因是因緣性。** [↑](#footnote-ref-48)
49. 按：「餘二」是指「次第緣」與「緣緣」。 [↑](#footnote-ref-49)
50. （1）［北涼］浮陀跋摩共道泰等譯，《阿毘曇毘婆沙論》卷6 (CBETA, T28, no. 1546, p. 37c16-29)：

    問曰：次第緣者有何相耶？

    答曰：所言體性即是其相，所言相者即是體性，一切諸法不可離體性別立其相。

    尊者和須蜜說曰：相避義是次第緣。

    復有說者，發跡相避義是次第緣。

    **復有說者，能生心義是次第緣。復有說者，心相續義是次第緣。**

    復有說者，能取義是次第緣。復有說者，心勢用義是次第緣。

    尊者佛陀提婆說曰：**次第生心相是次第緣。**

    復有說者，未生剎那令剎那生是次第緣。

    阿毘曇人說曰：異相法令俱生是次第緣。

    復有說者，未生法似自己是次第緣。

    已說次第緣體相，未說所以。以何等故名次第緣？答曰：等無間義是次第緣。

    （2）《阿毘達磨大毘婆沙論》卷10 (CBETA, T27, no. 1545, p. 50b10-26)。 [↑](#footnote-ref-50)
51. 《眾事分阿毘曇論》卷5 (CBETA, T26, no. 1541, p. 651c17-19)：

    云何有緣緣法？**謂意識相應心、心法緣**。云何無緣緣法？謂五識相應，若意識相應色、無為、心不相應行緣。 [↑](#footnote-ref-51)
52. 《眾事分阿毘曇論》卷5 (CBETA, T26, no. 1541, p. 651b15-16)：

    云何緣緣、增上緣？**謂境界一切法**。 [↑](#footnote-ref-52)
53. 《阿毘達磨大毘婆沙論》卷21 (CBETA, T27, no. 1545, pp. 108c25-109a29)：

    問：**一切法中有能作四緣者？[a]如心、心所法；[b]有能作三緣者，如色、心不相應行；[c]有能作二緣者，如無為法。何故彼說有法是因緣，彼亦是等無間緣乃至廣說耶？**

    答：彼依容有故作是說。謂諸法中有心、心所具四緣性，不說一切皆作四緣。若盡理者應作是說。……

    問：若於一法具四緣者，應但一緣，云何立四？

    答：**依作用立，不依物體，一物體中有四用故。謂[a1]一剎那心、心所法引起次後剎那同類心、心所故，立為因緣。[a2]即此開避次後剎那心、心所法令得生故，立為等無間緣。[a3]即此能為次後剎那心、心所法所取境故，立為所緣緣。[a4]即此不障礙次後剎那心、心所法令得生故，立為增上緣。**此中因緣如種子法，等無間緣如開導法，所緣緣如任杖法，增上緣如不障法。

    **如是等過去、現在，非最後心、心所法具四緣性，餘有為法有三緣性**，**三無為法有二緣性**。 [↑](#footnote-ref-53)
54. 按：《十二門論疏》作「空」，今依本論作「無」。 [↑](#footnote-ref-54)